146 
Nu er det imidlertid saaledes, at Hovedmassen af de fundne 
Pinde er ganske tynde Pilegrene, der kun viser Smaaflader med en 
enkelt Facet frembragt af Bæverens mejseldannede Fortænder^), og 
de er saaledes meget vanskelige at erkende som bævergnavede af 
dem, der ikke er nøje fortrolige med de paa Grene synlige Mær¬ 
ker af Gnavernes Virksomhed. I hele Materialet fandt jeg kun et 
eneste Stykke, som viste Mærkerne af Bæverens Bid paa en saa 
tydelig Maade, at de maatte være iøjnefaldende selv for dem, der 
kun flygtigt har undersøgt en „Bæverstok“, som Jap. Steenstrup 
kaldte de af Bæverne behandlede større Grene. 
Som bekendt er disse Bæverstokke som oftest tilspidsede i 
Enderne og fremviser flere eller færre Flader, paa hvilke særdeles 
tydeligt ses et Antal Facetter dannede af Bæverens brede For¬ 
tænder. Da Fortændernes Forside er svagt konvex, bliver Facet¬ 
terne fladt konkave; de er gennemsnitlig 4—5 mm brede og er 
afgrænsede fra hverandre ved lave, gennemgaaende parallele Grater. 
Fig. 1 fremstiller saaledes i Størrelse en paa sædvanlig Maade 
gnavet og bearbejdet Stamme af Gran {Picea excelsa), fundet af N. 
Hartz 1913 i den interglaciale Mose paa Tuesbøl Mark V. for 
Brørup Station i det sydlige Jylland. Man ser foroven to store, af 
Bæveren frembragte Flader, dækkede med mange smaa Facetter; 
ogsaa de paa Stammen siddende Rester af de afbidte Grene viser 
saadanne Facetter. Fig. 2 a fremstiller i Vs Størrelse en Gren af 
Æ1 {Ålnus glutinosa) fra en postglacial Mose, Stevningen, N. for 
Svendborg. Den viser i den ene Ende 4 Flader forsynede med 
Facetter, medens Fig. 2 b, der er fundet samme Sted og ligeledes 
fotograferet i Vs Størrelse, viser de fine Mærker, som fremkommer 
paa Gren-Veddets Yderflade og vinkelret paa Grenens Længderet¬ 
ning, naar Bæveren afskræller Barken, idet den med Forpoterne 
langsomt drejer Grenen rundt om dens Længdeakse. 
Blandt Smaagrenene fra Nørre Lyngby var der imidlertid et 
lille, nogle faa Centimeter langt Stykke, som saavel af Dr. Hartz 
som af Viceinspektor Herluf Winge var bleven anset for en af 
Bæveren gnavet Gren. Det vakte min Opmærksomhed — og min 
Tvivl om Tydningens Rigtighed — ved den Omstændighed, at Fa- 
h Saaledes bl. a. en allerede i 1908 af G. F. L. Sarauw hjembragt lille 
Pind. 
